Despacito klipi Youtube’da rekord natijani qayd etdi

Luis Fonsining Despacito qo‘shig‘iga ishlangan klip YouTube’da to‘rt milliard marta tomosha qilindi. Bu haqda “Korrespondent.net” xabar bermoqda.
“Biz Youtube’da eng ko‘p ko‘rilgan video sifatida tarixga kirdik. Lekin biz buni nishonlash o‘rniga klip suratga olingan joyni qayta tiklash ishlariga e‘tiborimizni qaratmoqchimiz”, — deb yozdi xonanda klip suratga olingan Puerto-Riko orolining dovul oqibatida zarar ko‘rganiga ishora qilib.